在京思故園見鄉人問
作者：王闐
朝代：宋

paragraphs: 旅泊多年歲，這去不知迴。
忽逢門外客，道發故鄉來。
斂眉俱握手，破涕共銜杯。
殷勤訪朋舊，屈曲問童孩。
衰宗多弟侄，若個賞池臺。
舊園今在否，新樹也應栽。
柳行疏密布，茅齋寬窄裁。
經移何處竹，別種幾株梅。
渠當無絕水，石計總生苔。
院果誰先熟，林花那復開。
羈心祇欲問，爲報不須猜。
行當驅下澤，去剪故園萊。